SL Uradni list Evropske unije L 269/3

IZVEDBENA UREDBA KOMISIJE (EU) 2017/1898

z dne 18. oktobra 2017

o vpisu nekaterih imen v register zajamčenih tradicionalnih posebnosti (Półtorak staropolski tradycyjny (ZTP), Dwójniak staropolski tradycyjny (ZTP), Trójniak staropolski tradycyjny (ZTP), Czwórniak staropolski tradycyjny (ZTP), Kiełbasa jałowcowa staropolska (ZTP), Kiełbasa myśliwska staropolska (ZTP) in Olej rydzowy tradycyjny (ZTP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 26 in člena 52(2) Uredbe,

ob upoštevanju naslednjega:

(1) V skladu s členom 26 Uredbe (EU) št. 1151/2012 je Poljska predložila imena „Półtorak staropolski tradycyjny“, „Dwójniak staropolski tradycyjny“, „Trójniak staropolski tradycyjny“, „Czwórniak staropolski tradycyjny“, „Kiełbasa jałowcowa staropolska“, „Kiełbasa myśliwska staropolska“, „Olej rydzowy tradycyjny“ in „Kabanosy staropolskie“, da bi omogočila njihov vpis v register zajamčenih tradicionalnih posebnosti iz člena 22 Uredbe (EU) št. 1151/2012 s pridržanjem imena.

(2) Imena „Półtorak“, „Dwójniak“, „Trójniak“, „Czwórniak“, „Kiełbasa jałowcowa“, „Kiełbasa myśliwska“, „Olej rydzowy“ in „Kabanosy“ so že bila registrirana (2) kot zajamčene tradicionalne posebnosti brez pridržanja imena v skladu s členom 13(1) Uredbe Sveta (ES) št. 509/2006 (3).

(3) Po nacionalnem postopku ugovora iz drugega pododstavka člena 26(1) Uredbe (EU) št. 1151/2012 so bila imena „Półtorak“, „Dwójniak“, „Trójniak“ in „Czwórniak“ dopolnjena z navedbo „staropolski tradycyjny“, imeni „Kiełbasa jałowcowa“ in „Kiełbasa myśliwska“ sta bili dopolnjeni z navedbo „staropolska“, ime „Olej rydzowy“ je bilo dopolnjeno z navedbo „tradycyjny“, ime „Kabanosy“ pa je bilo dopolnjeno z navedbo „staropolskie“. Te dopolnilne navedbe opredeljujejo tradicionalne lastnosti imena v skladu s tretjim pododstavkom člena 26(1) Uredbe (EU) št. 1151/2012.

(4) Komisija je predložena imena „Półtorak staropolski tradycyjny“, „Dwójniak staropolski tradycyjny“, „Trójniak staropolski tradycyjny“, „Czwórniak staropolski tradycyjny“, „Kiełbasa jałowcowa staropolska“, „Kiełbasa myśliwska staropolska“, „Olej rydzowy tradycyjny“ in „Kabanosy staropolskie“ preučila in nato objavila v Uradnem listu Evropske unije (4).

(5) Komisija je prejela ugovor zoper registracijo imena „Kabanosy staropolskie“. Registracija navedenega imena je zato odvisna od izida postopka ugovora, ki se vodi ločeno.

(6) Ker v skladu s členom 51 Uredbe (EU) št. 1151/2012 Komisija razen za ime „Kabanosy staropolskie“ ni prejela nobenega ugovora, bi bilo treba imena „Półtorak staropolski tradycyjny“, „Dwójniak staropolski tradycyjny“, „Trójniak staropolski tradycyjny“, „Czwórniak staropolski tradycyjny“, „Kiełbasa jałowcowa staropolska“, „Kiełbasa myśliwska staropolska“ in „Olej rydzowy tradycyjny“ registrirati s pridržanjem imena –

SPREJELA NASLEDNJO UREDBO:

Člen 1

Imena „Półtorak staropolski tradycyjny“ (ZTP), „Dwójniak staropolski tradycyjny“ (ZTP), „Trójniak staropolski tradycyjny“ (ZTP), „Czwórniak staropolski tradycyjny“ (ZTP), „Kiełbasa jałowcowa staropolska“ (ZTP), „Kiełbasa myśliwska staropolska“ (ZTP) in „Olej rydzowy tradycyjny“ (ZTP) se registrirajo s pridržanjem imena.

Specifikacija proizvoda ZTP „Półtorak“, ZTP „Dwójniak“, ZTP „Trójniak“, ZTP „Czwórniak“, ZTP „Kiełbasa jałowcowa“, ZTP „Kiełbasa myśliwska“ in ZTP „Olej rydzowy“ se šteje za specifikacijo iz člena 19 Uredbe (EU) št. 1151/2012 za ZTP „Półtorak staropolski tradycyjny“, ZTP „Dwójniak staropolski tradycyjny“, ZTP „Trójniak staropolski tradycyjny“, ZTP „Czwórniak staropolski tradycyjny“, ZTP „Kiełbasa jałowcowa staropolska“, ZTP „Kiełbasa myśliwska staropolska“ in ZTP „Olej rydzowy tradycyjny“ s pridržanjem imena.

„Półtorak staropolski tradycyjny“ (ZTP), „Dwójniak staropolski tradycyjny“ (ZTP), „Trójniak staropolski tradycyjny“ (ZTP) in „Czwórniak staropolski tradycyjny“ (ZTP) opredeljujejo proizvode skupine 1.8 Ostali proizvodi iz Priloge I k Pogodbi (začimbe itn.) iz Priloge XI k Izvedbeni uredbi Komisije (EU) št. 668/2014 (5); „Kiełbasa jałowcowa staropolska“ (ZTP) in „Kiełbasa myśliwska staropolska“ (ZTP) opredeljujeta proizvoda skupine 1.2 Mesni proizvodi (kuhani, soljeni, dimljeni itn.) iz navedene priloge; „Olej rydzowy tradycyjny“ (ZTP) opredeljuje proizvod skupine 1.5 Olja in masti (maslo, margarina, olje itn.) iz navedene priloge.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. oktobra 2017 Za Komisijo Predsednik Jean-Claude JUNCKER

(1) UL L 343, 14.12.2012, str. 1.

(2) Uredba Komisije (ES) št. 729/2008 z dne 28. julija 2008 o vpisu nekaterih imen v register zajamčenih tradicionalnih posebnosti (Czwórniak (ZTP), Dwójniak (ZTP), Półtorak (ZTP), Trójniak (ZTP)) (UL L 200, 29.7.2008, str. 6).

Izvedbena uredba Komisije (EU) št. 379/2011 z dne 18. aprila 2011 o registraciji imena v register zajamčenih tradicionalnih posebnosti („Kiełbasa jałowcowa“ (ZTP)) (UL L 103, 19.4.2011, str. 2).

Izvedbena uredba Komisije (EU) št. 382/2011 z dne 18. aprila 2011 o registraciji imena v register zajamčenih tradicionalnih posebnosti („Kiełbasa myśliwska“ (ZTP)) (UL L 103, 19.4.2011, str. 6).

Uredba Komisije (ES) št. 506/2009 z dne 15. junija 2009 o registraciji imena v register zajamčenih tradicionalnih posebnosti [Olej rydzowy (ZTP)] (UL L 151, 16.6.2009, str. 26).

Izvedbena uredba Komisije (EU) št. 1044/2011 z dne 19. oktobra 2011 o vpisu imena v register zajamčenih tradicionalnih posebnosti (Kabanosy (ZTP)) (UL L 275, 20.10.2011, str. 16).

(3) Uredba Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (UL L 93, 31.3.2006, str. 1). Uredba je bila razveljavljena in nadomeščena z Uredbo (EU) št. 1151/2012.

(4) UL C 188, 27.5.2016, str. 6.

(5) Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).